143. ΝΟΜΟΣ υπ’ αριθ. 171 της 15/23 Σεπτ. 1975 (ΦΕΚ Α΄ 202) Περί ρυθμίσεως συνταξιοδοτικών τινων θεμάτων. Άρθρ.1.-(Κωδικοποιήθηκε από το Π.Δ. 1041/1979, ΦΕΚ Α΄ 292, (κατωτ. σελ. 90,657). Άρθρ.2.-1.Αι περί προσαυξήσεως του μισθού λόγω ευδοκίμου εν τω τελευταίω βαθμώ παραμονής εκάστοτε ισχύουσαι διατάξεις δια τους τακτικούς δημοσίους πολιτικούς υπαλλήλους, εφαρμόζονται αναλόγως και δια τους κατά το άρθρ. 3 του Α.Ν. 1854/51 δικαιουμένους συντάξεως, της προσαυξήσεως ταύτης υπολογιζομένης επί του μισθού του βαθμού, εις ον ούτοι διαβαθμίζονται ή προάγονται κατά τας ειδικάς περί αυτών διατάξεις και βάσει του οποίου κανονίζεται η σύνταξίς των. 2.Αι διατάξεις του Ν.Δ. 279 του 1974 «περί επεκτάσεως των διατάξεων του Ν.Δ. 807/1971 «περί συμπληρώσεως των περί προσαυξήσεως επιδόματος ευδοκίμου παραμονής (τριετιών) κειμένων διατάξεων» (τόμ. 2Α σελ. 384,81) εφαρμόζονται και επί τούτων αναλόγως. Ως εισαγωγικός βαθμός δια την εφαρμογήν του προηγουμένου εδαφίου ορίζεται, προκειμένου περί των κεκτημένων πτυχίου Ανωτάτης Σχολής ή Παιδαγωγικής Ακαδημίας ή άλλης ισοτίμου προς ταύτας Σχολής ο αντίστοιχος βαθμός των εκπαιδευτικών της ημεδαπής, προκειμένου δε περί των λοιπών ο τοιούτος των δημοσίων υπαλλήλων Β’ Κατηγορίας, πλεονάζων δε χρόνος εις τον βαθμόν, βάσει του οποίου κανονίζεται η σύνταξις λογίζεται ο μετά την αφαίρεσιν του απαιτουμένου δια τους τακτικούς δημοσίους υπαλλήλους δια την εις έκαστον απάντων των προηγουμένων βαθμών προαγωγήν. Άρθρ.3.-Η μηνιαία σύνταξις των οικογενειών των Προέδρων Κυβερνήσεων, περί ων το άρθρ. 1 του Ν.Δ. 99/1974 «περί συνταξιοδοτήσεως των Προέδρων ή Αντιπροέδρων Κυβερνήσεων, βουλευτών κλπ.» (τόμ. 1Α σελ. 201), οίτινες απέκτησαν δικαίωμα συντάξεως μέχρι της ενάρξεως ισχύος τούτου, ορίζεται ίση προς την εκάστοτε καταβαλλομένην εις τους βουλευτάς βουλευτικήν αποζημίωσιν. Άρθρ.4.-Η αίτησις δια τον κανονισμόν ή αύξησιν της συντάξεως των κατά τα προηγούμενα άρθρα δικαιουμένων, οίτινες εξήλθον της υπηρεσίας προ της ενάρξεως της ισχύος του παρόντος νόμου, ως και των αποκτησάντων προ της ισχύος του Ν.Δ. 99/1974 δικαίωμα συντάξεως, δέον να υποβληθή εις την Υπηρεσίαν Συντάξεων του Γενικού Λογιστηρίου του Κράτους εντός τριών ετών από της δημοσιεύσεως αυτού εις την Εφημερίδα της Κυβερνήσεως, η δε καταβολή της κατά τα ανωτέρω συντάξεως άρχεται από της 1ης του μηνός του επομένου της υποβολής της αιτήσεως παραφυλασσομένης και της διατάξεως της παρ. 1 του άρθρ. 60 του Α.Ν. 1854/1951. Άρθρ.5.-1.Η, κατά το τελευταίον εδάφιον της παρ. 1 του άρθρ. 3 του Α.Ν. 1939/51 «περί τροποποιήσεως και συμπληρώσεως της κειμένης περί πολεμικών συντάξεων νομοθεσίας», (κατωτ. σελ. 240) προσαύξησις του επιδόματος ανικανότητος των συνταξιοδοτουμένων λόγω παντελούς απωλείας της οράσεως αμφοτέρων των οφθαλμών (εντελώς τυφλών), ή λόγω ακρωτηριασμού των δύο άνω άκρων, ή λόγω ακρωτηριασμού των δύο κάτω άκρων, του ενός από του ύψους του μηρού και του ετέρου από του ύψους του μηρού ή της κνήμης, ως αύτη διεμορφώθη δια των μέχρι τούδε αυξήσεων, ορίζεται εις δραχ. 9.146 μηνιαίως. 2.Αι κατά την προηγουμένην παράγραφον προσαυξήσεις παρέχονται οίκοθεν υπό της Υπηρεσίας Συντάξεων του Γενικού Λογιστηρίου του Κράτους του Υπουργείου Οικονομικών, από της πρώτης του επομένου μηνός της δημοσιεύσεως του παρόντος δια της Εφημερίδος της Κυβερνήσεως. Βλ. και άρθρ. 15 Νόμ. 955/1979, ΦΕΚ Α΄, 189 (κατωτ. αριθ. 159). Άρθρ.6.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως, πλην αν άλλως ορίζεται εν αυτώ. (Μετά τη σελ. 90,642(δ) Σελ. 90,6421 Τεύχος Ε22-Σελ. 17 Πολιτικές και Στρατιωτικές Συντάξεις 29.Β.α.143 29.Β.α.143 Πολιτικές και Στρατιωτικές Συντάξεις